רשות המסים בישראל 
מכרז פומבי מס' 4/2012 למתן שירותי שמאות לחפצי אומנות ולמתן שירותים להערכת סבנ"ים  
 
1.	רשות המסים בישראל (להלן: "רשות המסים" או "המזמין") יוצאת במכרז פומבי מס' 4/2012 לקבלת הצעות למתן שירותי שמאות חפצי אומנות, אבני חן, תכשיטים, אבנים יקרות , יודאיקה, שטיחים יקרי ערך ומטבעות יקרים (להלן : "טובין " שחולטו, או נתפסו על ידי המזמין ולמתן שירותים להערכת סבנ"ים (סחורה בלתי נתבעת) (להלן: "המכרז"). 
2.	משך ההתקשרות הנו לשנה עם אופציה של המזמין להארכת תוקף ההתקשרות לארבע שנים נוספות, שנה אחת בכל פעם. 
3.	על המציע לצרף להצעתו את המסמכים הבאים כתנאי להשתתפותו במכרז:
	3.1.	מלוא האישורים עפ"י חוק עסקאות גופים ציבוריים, התשל"ו - 1976.
	3.2.	אישור עדכני על רישום במרשם לגבי תאגידים מסוגו של המציע ואישור עו"ד.
4.	תנאי סף להשתתפות במכרז הוא שהמציע עסק במתן שירותי שמאות בתחומים אליהם ניגש במכרז ב-4 השנים האחרונות לפחות. על המציע לצרף להצעתו שמות של שלושה (3) אנשי קשר להם נתן שירותים בתחום המבוקש במכרז זה בשנים האחרונות (2009 -2012) . 
5.	על המציע לעמוד בכל תנאי הסף הנוספים ובמלוא הדרישות כמפורט במכרז 4/2012. 
6.	את מסמכי המכרז ניתן לקבל ברשות המסים בישראל - רח' בנק ישראל 5 ירושלים קומה 3 חדר 3536 אצל גב' לימור אפרתי טל' 02-6664042 החל מיום 26.6.2012 בימים א'-ה' בין השעות 9:00 עד 15:00. 
לכתובת זו ניתן גם לפנות בשאלות הבהרה בכתב עד ליום 3.7.2012  בשעה  15:00. ניתן גם לפנות בפקס שמספרו 02-6664092. 
7.	תנאי להשתתפות במכרז הוא תשלום סך של 200 ₪ שלא יוחזרו, אשר ישולמו לפקודת המזמין, חשבון מס' 0-05005-5 בכל סניף של בנק הדואר ברחבי הארץ.
8.	את ההצעות יש להכניס לתיבת המכרזים הנמצאת ברשות המסים בישראל - רח' בנק ישראל 5, ירושלים קומה 3, ליד חדר 3531 עד לתאריך 17.7.2012 בשעה 12:00. ההצעה תוגש במעטפה חתומה וסגורה בשני עותקים. על גבי המעטפה יש לציין את שם המכרז ומספרו בלבד.
9.	המזמין רשאי לא לקבל אף אחת מההצעות שיוגשו ו/או לבטל את המכרז. המזמין שומר על זכותו לפצל את הזכייה במכרז בין מספר ספקים כמפורט במסמכי המכרז. 
10.	הזוכה במכרז יידרש לחתום על הסכם במתכונת ההסכם המצורף למסמכי המכרז.
11.	ניתן לעיין במסמכי המכרז באתר האינטרנט שכתובתו	http://ozar.mof.gov.il/taxes/
12.	בסתירה בין הוראות מודעה זו לבין הוראות מסמכי המכרז, מסמכי המכרז יגברו.